**Ашумен қалай күресуге болады**

**екіншісі**

***«Құдай оған: — Бұтаға бола ренжіп, ашулануға қандай қақың бар? — деген сұрақ қойды. Жүніс: — Менің тіпті өлгенше ашулануға қақым бар, деді»***

***(Жүніс 4:9)***

Пауылдың «Ашуланғанда күнә жасамаңдар!» деген кеңесі біздің қазіргі әлеміміздің жағдайына сондай сәйкес келеді. Ол ашудың бәрі күнә деп айтқан жоқ, бірақ ашудың сіздің жаныңыз бен денеңіз үшін у екенін айта отырып, Пауыл сізге ашуды бойыңыздан шығарып тастауға кеңес береді. Иса Мәсіх кейде ашу ыза орынды екенін Өз өмірімен көрсетті – егер қаласаңыз, оны «әділ ашу» деп атасаңыз болады. Иса Мәсіх екіжүзділікке, өзімшілдікке, күнәға ашуланды. Біздің проблемаларымыз әдетте өзімізден болады; біз жиі бізді біреу пайдаланып кете ме деп қорқамыз немесе басқа біреу біз лайықты мақтауға ие бола ма деп қорқып, сондай «әділетсіздекке» ашуланамыз.

Бірақ Пауыл, ашу мен зұлымдықтың өшпенділік пен күнә тудыруына жол бермеу үшін: «Әрқилы кекшілдік, ашу-ыза, айқай-шу, қаралау, тағы басқа барлық жаман нәрселерден арылыңдар! 32Қайта, бір-біріңе мейірімді де жанашыр болыңдар; Мәсіхтің арқасында өздеріңді Құдай кешіргендей, сендер де өзара кешірімді болыңдар!» деді (Ефестіктерге 4:31-32).

Елші Пауылдың кеңесі, дұрыс өмір сүруімізге қатысты нұсқаулар береді, бірақ сол кеңесті орындамайынша, әлемдегі тіпті ең жақсы кеңес пайдасыз болады. Егер сізде ашуланшақ, қатыгез мінезіңіз болса, оны мойындаңыз. Бұл мінез-құлықты жеңіп шығу үшін Құдайдан көмек сұраңыз, және сол кезде, сіз өміріңізді мағыналы ете алатын Құдайдың күшін таба алатын боласыз.